H θρασύτατη τουρκική πρόκληση στο ελικόπτερο του πρωθυπουργού και η απάντηση του Αλ. Τσίπρα στην Αγκυρα: Θα είμαστε σε κάθε γωνιά της Ελλάδας - Press Publica | Δημοσιογραφία για το δημόσιο συμφέρον
Αρχική Pressroom Πολιτική H θρασύτατη τουρκική πρόκληση στο ελικόπτερο του πρωθυπουργού και η απάντηση του...
H θρασύτατη τουρκική πρόκληση στο ελικόπτερο του πρωθυπουργού και η απάντηση του Αλ. Τσίπρα στην Αγκυρα: Θα είμαστε σε κάθε γωνιά της Ελλάδας
Σε μια απίστευτης θρασύτητας πρόκληση, που ξεπερνά κάθε όριο ακραίας συμπεριφοράς, τουρκικά μαχητικά παρενόχλησαν το ελικόπτερο στο οποίο επέβαινε ο πρωθυπουργός Αλέξης Τσίπρας, μεταβαίνοντας στο Αγαθονήσι, προκειμένου να παρακολουθήσει τους εορτασμούς για την εθνική επέτειο της 25ης Μαρτίου.
Πιο συγκεκριμένα, δύο τουρκικά F-4 που εισήχθησαν στο ελληνικό FIR μεταξύ Χίου και Σάμου, πέταξαν σε απόσταση τεσσάρων μιλίων από το Σινούκ που μετέφερε τον πρωθυπουργό.
Όπως είπε ο ίδιος κατά την ομιλία του προς τους κατοίκους του ακριτικού νησιού, ο χειριστής του ελικοπτέρου αναγκάστηκε να κάνει χαμηλούς ελιγμούς μέχρι να καταφθάσουν ελληνικά F-16 της πολεμικής αεροπορίας και να αναχαιτίσουν τα τουρκικά. Μάλιστα είχε προηγηθεί παρενόχληση στους ασυρμάτους.
«Ποιος ήταν άραγε ο σκοπός τους; Να παρενοχλήσουν το ελικόπτερο του πρωθυπουργού;», αναρωτήθηκε στη συνέχεια ο Αλέξης Τσίπρας. «Πρέπει να ξέρουν ότι αυτές οι ανόητες ενέργειες δεν έχουν κανένα νόημα. Χαλάνε κηροζίνη και βενζίνη τζάμπα, είναι το μήνυμα που θα τους στείλω. Πρώτον, γιατί εμείς θα είμαστε πάντα εκεί να υπερασπιστούμε την εθνική μας ακεραιότητα. Δεύτερον, γιατί, ο Έλληνας πρωθυπουργός θα βρεθεί και στο πιο απομονωμένο νησί της χώρας μας στην πιο απομονωμένη και ακριτική γωνιά ακόμα και αν χρειαστεί να φτάσει κολυμπώντας», υπογράμμισε.
Προηγούμενο άρθροΚατερίνη: Εικόνες ντροπής με συνθήματα για «προδότες» και ύβρεις-Συμφωνεί η ΝΔ;
Επόμενο άρθροΤούρκοι για παρενόχληση στο ελικόπτερο του Τσίπρα: «Κάναμε τα συνήθη μας καθήκοντα»